



ЦИВИКА МОБИЛИТАС

АКЦИСКИ ГРАНТОВИ

ПОВИК ЗА ПРЕДЛОЗИ

Реф. бр. ЦМ-АКТ-05

Рок: 3 МАРТ 2020 г., 16:00ч.

ПРАШАЊА И ОДГОВОРИ

### од инфо-сесии одржани на 12 и 13 февруари 2020 г.

Во продолжение се објавени прашањата во врска со овој повик, поставени на информативните сесии одржани на 12 и 13 февруари 2020.

|  |  |
| --- | --- |
| Дали лицата кои ќе работат на проектот треба да бидат вработени (бруто плата) или може да бидат хонорарно ангажирани? | Може да бидат ангажирани и со друг вид договор освен за вработување, односно да се платат хонорари. Охрабруваме јасно дефинирање во самата апликација каков вид однос ќе се заснова со лицата ангажирани во проектот. |
| Која е разликата помеѓу партнер и соработник? Кофинансиер? | Разликата е во тоа што соработници не можат да добијат директно средства од грантот, но акциските грантови може да се искористат за фасилитирање на нивното учество. Информации за разликата помеѓу партнери и соработници може да најдете во точка 3.1.2. Партнери и точка 3.1.3. Соработници од Водичот за апликанти.  Кофинансирањето не е задолжително но силно се поттикнува и кофинансирање од други донатори. |
| Дали е возможна соработка со образовни/државни институции или бизнис сектор? | Да, доколку предложените активности придонесуваат кон целите и резултатите на Цивика мобилитас. Образовните и државните институции или бизнис секторот можат да бидат само соработници. Повеќе детали се дадени во точка 3.1.3 Соработници од Водичот за апликанти. |
| Дали можат да се вклучат волонтери за извршување на дел од активностите и дали им следи надомест според закон за волонтирање? | Да, може. Надоместот за нивен ангажман е подобен трошок согласно Законот за волонтерство (сл. весник бр. 85/07) |
| Дали може ново здружение да аплицира без претходно искуство во имплементација на активности? | Да, може. Сите здруженија се подобни, нема посебни условувања. Не постои критериум кој се однесува на тоа кога е основана организацијата. Повеќе информации за критериумите за подобност може да најдете во дел 3. Критериуми за подобност во Водичот за апликанти. |
| Дали може две партнерски организации да се поддржат и дел од активностите да бидат насочени кон воспоставување на мрежа? | Да, доколку предложените активности придонесуваат кон целите и резултатите на Цивика мобилитас. Повеќе информации се дадени во точка 3.1.1. Апликанти; точка 3.3 Акции/ Активности од Водичот за акциски грантови. |
| Дали кофинансирањето мора биде пресметано во средства или пак и во човечки ресурси? | Слично како и правилата и праксата на ЕУ потребно е да има реален и мерлив придонес на сметката каде ќе се финансира проектот. На пример, може да биде плата/или кирија за простории итн. |
| Дали партнерите мора да бидат на национално ниво и дали може да бидат од надвор? | Не, не е дозволено партнерот да е од надвор од државата. Целната група на Цивика мобилитас се здруженијата и фондациите регистрирани во државата. Повеќе детали за партнерите се наведени во точка 3.1.2. Партнери од Водичот за апликанти. |
| Кога треба да започнат активностите? | Спроведувањето на акциите ќе започне откога ќе се потпише договор за акциски грант. Согласно делот 8 од Водичот за апликантите: Прелиминарна временска рамка, планирано е договорите да се потпишат во месец април. Имајте предвид дека оваа временска рамка може да се промени. Сите активности за реализација на акцијата треба да се извршат во времетраење на договорот |
| Што доколку нема партнер за соработка, а се наведен 15 бодови како критериум за оценување на апликација? | Бодовите се однесуваат на профилот, капацитетот и релевантното искуство за спроведување на предложената акција; на апликантот, партнерот/партнерите (ако е применливо) и на соработникот/соработниците (ако е применливо Ќе се цени и претходното искуство на организацијата и фокусот на акцијата (дали поттикнува партнерства со проектот. |
| Колкав е процентот и како тече процесот за исплата на грантот? | Исплатата на грантовите се одвива во три фази. Авансна (50%) при потпишување на договорот, Преодна (40%) по одобрување на тековен извештај и Завршна исплата (10%) по доставување на завршен извештај и ревизорски извештај. |
| Дали во канцелариски материјал спаѓа набавка на компјутери? | Подобните и неподобните трошоци се опишани во точка 3.4. Трошоци од Водичот за акциски грантови |
| Дали мора да се предвидат резерви? | Не, не постои таков критериум. Резервата може да изнесува максимум 10% од вкупните трошоци. Резервата се користи само доколку има потреба, преку барање за користење на резерва. |
| Што доколку не се потрошат резервите? | Резервата се користи само доколку има потреба, преку барање за користење на резерва и може да се пренамени за спроведување дополнителни активности итн. Доколку не се потроши резервата средствата се враќаат назад односно се намалува износот на третата (завршна) исплата во износ на одобрената резерва. |
| Дали ќе поддржите некоја иновативна социјална услуга за лицата со попреченост? | Да, доколку предложените активности придонесуваат кон целите и резултатите на Цивика мобилитас. Повеќе информации се дадени во точка 2. Акциски грантови и 3.3 Акции/ Активности од Водичот за акциски грантови. |
| Дали три референци се доволни? | Да. |
| Дали во директните трошоци влегуваат хонорарите, експертите, обучувачите, транспортот за волонтери? | Да, во директни трошоци влегуваат хонорари за експерти и обучувачи, транспортот за волонтери итн. релевантни за предложената акција. |
| Дали има проблем доколку координаторот на проектот е вработен во државна институција? | За државните службеници нема ограничувања, значи може да бидат ангажирани хонорарно, надвор од нивното работно време во институцијата. Охрабруваме јасно дефинирање во самата апликација каков вид однос ќе се заснова со лицата ангажирани во проектот. |
| Кој е соодносот помеѓу директни и индиректни трошоци? | Индиректните трошоци може да изнесуваат максимум 10% од вкупните трошоци. Во вкупни трошоци спаѓаат I Човечки ресурси II Оперативни трошоци и III Директни трошоци. |
| Од каде да се добие информации за трошоците за учество на настаните на Цивика мобилитас? | Организациите треба сами да пресметаат колку средства би им биле потребни. Задолжително е да учествува најмалку еден претставник од апликантот и по еден од партнерот/партнерите во годишните настани на Цивика мобилитас. Трошоците за учество на Цивика настани треба да вклучуваат трошоци за транспорт и сместување. |
| Дали доколку немаме партнери за соработка се минусираат 15 бодови од листата за оценување на апликациите? | Не, не се минусираат. Бодовите се однесуваат на профилот, капацитетот и релевантното искуство за спроведување на предложената акција; на апликантот, партнерот/партнерите (ако е применливо) и на соработникот/соработниците (ако е применливо Ќе се цени и претходното искуство на организацијата и фокусот на акцијата (дали поттикнува партнерства со проектот |
| Дали може да известат апликантите за идентитетот на лицата вклучени во комисијата за оценување на апликациите? Коментар: Согласно со законот потребно е транспарентно известување со цел да се знае кредибилитетот на оценувачите. Постојат критики дека не доволно добри апликации и акции добиваат грантови. Дали се планира да се преземе нешто во врска со тоа? | Не, апликантите не се известуваат за идентитетот на лицата вклучени во Комисијата за оценување на апликациите. . Ваквата политика е со цел ад се спречи апликантите директно да контактираат со членовите на комисијата. Членовите на Комисијата за избор на грантови имаат потпишано изјава за доверливост и судир на интереси. Комисијата ја бира Швајцарската агенција за развој и соработка (СДЦ). Цивика мобилитас е проект на Швајцарската агенција за развој и соработка (СДЦ) кој го спроведуваат НИРАС од Данска, Македонскиот центар за меѓународна соработка (МЦМС) и ФЦГ Шведски развој АБ (ФЦГ Шведска) од Шведска. |
| Дали може акциите да придонесуваат на повеќе резултати од програмата и дали влијае позитивно во оценувањето на комисијата? | Да, акциите може да придонесуваат на повеќе резултати од програмата. Предложените активности треба придонесуваат кон целите и резултатите на Цивика мобилитас. Повеќе информации се дадени во точка 2. Акциски грантови; 3.3 Акции/ Активности и точка 5. Оценка – Чекор 3. Оценување на пријавата од Водичот за акциски грантови. |
| Дали е од интерес вклучување од бизнис секторот? | Да, доколку предложените активности придонесуваат кон целите и резултатите на Цивика мобилитас. Повеќе информации се дадени во точка 2. Акциски грантови; 3.3 Акции/ Активности од водичот за акциски грантови. Претставници од бизнис секторот може да се вклучат само како соработници. Повеќе детали се дадени во точка 3.1.3 Соработници од водичот за апликанти. |
| Какво е искуството со Црвен крст имајќи во предвид дека имаат 33 единици низ земјата а се регистрирани под едно здружение? Дали може да аплицираат одделно? Црвен крст е регистриран според закон за Црвен крст / регистрирани како здружение? | Црвен крст е подобен за аплицирање на овој повик. Подружниците може да поднесат пријави доколку се регистрирани како посебни правни лица. Во претходната фаза (2014-2018) Црвен крст на град Скопје беше корисник на акциски грант (реф. бр. ЦМ-АКТ-01). |
| Дали може еден ист апликант да се јави како носител на проект и партнер во исто време? | Не, апликантите се подобни доколку испратат само една пријава без разлика како ќе аплицираат – како апликант или партнер. Повеќе информации се дадени во точка 2. Вовед од Водичот за апликанти. |
| Доколку се добие акциски грант може да се аплицира за мали грантови? | Да, добитниците на акциски грантови се подобни за пријавување на повиците за предлози за мал грант. Повеќе информации се дадени во точка 2. Вовед од Водичот за апликанти. |
| Дали партнерот може да аплицира понатака за други грантови? | Да, партнерите на апликантите на кои ќе им биде доделен акциски грант се подобни за пријавување на понатамошните повици за предлози за акциски или институционални грантови. Повеќе информации се дадени во точка 2. Вовед од Водичот за апликанти. |
| Што значи СДЦ? | Swiss Agency for Development and Cooperation (SDC) / Швајцарската агенција за развој и соработка (СДЦ) |
| Колку треба да изнесува лимитот на страници во прилозите? | Само во прилог 3 има ограничување од две (2) страни. Останатите прилози (1, 2 и 4) немаат ограничување. Надминувањето на ограничувањата не е исклучувачки фактор но се препорачува да се почитуваат препораките за тоа. |
| Дали е можно кофинансирање на услуги? Пр. Сметководител | Слично како и правилата и праксата на ЕУ потребно е да има реален и мерлив придонес на сметката каде ќе се финансира проектот. На пример, може да биде плата/или кирија за простории итн. |
| Дали е потребна поткрепа со документи ( пр. меморандум за соработка) за делот соработници? | Не. Во оваа фаза од процесот на аплицирање доволно е да се наведат бараните податоци во точка 1.3 Соработници во образецот за пријава. Во понатамошната проверка може да бидат побарани дополнителни документи. Повеќе детали се дадени во точка 6. Административна, правна и финансиска верификација од Водичот за апликанти. |
| Дали само ЦМ финансирањето е во интервал од 1 милион -1.8 милиони денари? или заедно со кофинасирање како вкупен износ? | Минималниот и максималниот износ се однесува на бараниот грант од Цивика мобилитас. Барањето за грант од апликантот кон Цивика мобилитас треба да изнесува помеѓу 1.000.000 и 1.800.000 денари. Ко-финансирањето се наведува во друго поле во апликацијата. |
| Дали во човечки ресурси треба да се вработени лицата наведени или може како прекувремено/хонорарно да се ангажирани? | Не, лицата наведени во човечки ресурси не мора да се вработени. Може да бидат ангажирани и со друг вид договор освен за вработување, односно да се платат хонорари. Охрабруваме јасно дефинирање во самата апликација каков вид однос ќе се заснова со лицата ангажирани во проект. Организациите добитници на грант се одговорни за ангажирање на персоналот кој ќе биде одговорен за спроведување на предложената акција. Цивика мобилитас ги охрабрува и поттикнува организациите добитници на грант да склучат пишани договори за работа на персоналот, во согласност со законските прописи за работни односи |
| Дали новоформирани организации можат да аплицираат и дали староста на организацијата влијае во селекцијата? | Да, ново формирани организации може да аплицираат. Староста на организацијата не влијае во селекцијата – не постои таков критериум во овој повик. |
| Дали во делот човечки ресурси треба да се наведат позициите? Пр. Финансиски менаџер, проектен координатор | Да, потребно е да се наведат позициите и процентот (%) на работен ангажман. Во прилог 2 Буџет и оправданост внесен е коментар во ќелијата за Плати и надоместоци. |
| Дали има сооднос за плати – останати трошоци? | Не, самите организации треба да проценат колкав треба да е соодносот, но секако пожелно е да соодветствува на потребите на акцијата. |
| Дали можат да се ангажираат лица во делот човечки ресурси кои се вработени во јавен сектор? | За државните службеници нема ограничувања, значи може да ги ангажирате хонорарно, надвор од нивното работно време во институцијата. Охрабруваме јасно дефинирање во самата апликација каков вид однос ќе се заснова со лицата ангажирани во проектот. |
| Дали претходни оценки (позитивни-негативни) влијаат во оценката на апликацијата? | Не. Се оценува само поднесената апликација за овој повик - не постои таков критериум во овој повик. |
| Дали претходните добитници на ЦМ грант имаат предност? | Не, претходните добитници на грант немаат предност - не постои таков критериум во овој повик. |
| Нашата организација има институционален грант од друг донатор, дали можеме да аплицираме за акциски? | Да, може. Не постои таков критериум во овој повик. Кофинансирањето не е задолжително но силно се поттикнува и кофинансирање од други донатори |
| Листата од претходните 12 акциски грантисти на сајтот не ја најдов???? | Добитниците на акциски грантови од новата фаза на програмата Цивика мобилитас (2019-2020) се достапни на следниот линк:  <https://civicamobilitas.mk/category/grantisti/akciski-grantovi/> |
| Дали со државни пари може да се кофинансира? | Да, може. Кофинансирањето не е задолжително но силно се поттикнува и кофинансирање од други донатори. |
| Кои јавни институции можат да бидат соработници? Локални или национални? | Соработници може да бидат локални и национални јавни институции. Повеќе детали се дадени во точка 3.1.3. Соработници од водичот за апликанти. Примери за соработници може да погледнете во фуснота 6 (страна 7) во Водичот за апликанти. |
| Дали имаат предност оние кои имаат наративен финансиски извештај во претходните години? | Цивика мобилитас ќе им даде приоритет на апликантите и партнерите кои подготвиле, поднеле и објавиле (на својата веб-страница или на друг начин) годишен наративен и финансиски извештај кој ги покрива последните три финансиски години (ако е применливо) согласно Законот за здруженија и фондации. Ова значи дека ваквите организации немаат предност во однос на оние организации кои немаат поднесено/ објавено извештаи за претходните години или се ново формирани организации. |
| Дали со акциските грантови може да се купи опрема (велосипеди) и дали има сооднос или лимит за ова? | Подобните и неподобните трошоци се опишани во точка 3.4. Трошоци од Водичот за акциски грантови. Во зависност од планираните активности на акцијата ваквиот трошок може да биде подобен или неподобен. Предложените активности треба придонесуваат кон целите и резултатите на Цивика мобилитас.. Повеќе информации се дадени во точка 3.1.1. Апликанти; точка 3.3 Акции/ Активности од Водичот за акциски грантови |